Diari Oficial de la Generalitat Valenciana


Sumari del DOGV 8274, del 16-04-2018 (2018/3680)

RESOLUCIÓ de 29 de març de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la que es convoquen per a l'exercici 2018 les ajudes a associacions mediambientals amb activitat en la Comunitat Valenciana per a la difusió de les bones pràctiques en l'ús de l'aigua.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3680


Data del document
:   29-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 29 de març de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la que es convoquen per a l'exercici 2018 les ajudes a associacions mediambientals amb activitat en la Comunitat Valenciana per a la difusió de les bones pràctiques en l'ús de l'aigua. [2018/3680]  
L'Ordre 3/2017, de 20 de gener, de la Conselleria d'Agricultura, Medi Ambient, Canvi Climàtic i Desenvolupament Rural, aprovava les bases reguladores per a la concessió d'ajudes a les associacions mediambientals per a la difusió de les bones pràctiques en l'ús de l'aigua, donant així compliment al que disposa l'apartat 2 de l'article 9 de la Llei 38/2003, de 17 de novembre, general de subvencions i per un altre costat segons disposa l'article 23 de la mateixa Llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
D'acord amb l'anterior i donada l'existència de disponibilitat pressupostària segons Llei 22/2017, de 29 de desembre, de pressupostos de la Generalitat per a l'exercici 2018, amb aquesta finalitat, i en atenció a allò que s'ha exposat en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en virtut de les facultats conferides per l'article 28 de la Llei 5/1983, de 30 de desembre, del Consell, havent-se tingut en compte la normativa bàsica de la Llei 38/2003, de 17 de novembre, general de subvencions, així com el Reglament, Reial decret 887/2006 de 21 de juliol, que la desenvolupa, i fent ús de les facultats que tinc atribuïdes, resolc:  
  
Primer. Convocatòria i objecte de la subvenció  
Convocar a les associacions amb activitat a la Comunitat Valenciana, que incloguen en els seus estatuts finalitats i/o activitats de defensa mediambiental, a sol·licitar les ajudes, regulades en l'Ordre 3/2017 de 20 de gener, d'aquesta conselleria, publicada en el Diari Oficial de la Generalitat Valenciana número 7975, el 8 de febrer de 2017 per a la difusió de les bones pràctiques en l'ús de l'aigua.  
La present ordre té per objecte convocar ajudes econòmiques a associacions amb activitat a la Comunitat Valenciana, que incloguen en els seus estatuts finalitats i/o activitats de defensa mediambiental, segons el que disposa la Llei orgànica 1/2002, de 22 de març, reguladora del dret d'associació (BOE 73, 26.03.2002).  
L'objectiu és que des de la seua capacitat d'influència, invertisquen els seus esforços socials en programes i projectes que tinguen una repercussió ciutadana complementant territorial o funcionalment les competències desenvolupades per la Generalitat en matèria de bon ús, gestió i estalvi de l'aigua. Els àmbits contemplats podran ser tant d'abastiment urbà i depuració, com a usos mediambientals, inclosa la contaminació de les aigües subterrànies.  
La convocatòria, en règim de concurrència competitiva, d'acord amb el que preveu l'article 163 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, permetrà establir una prelació d'activitats que es considere que col·laboren en major grau amb les polítiques autonòmiques de difusió de les bones pràctiques de l'ús de l'aigua.  
Les activitats subvencionades hauran de ser iniciades i acabades dins de l'any 2018, després de la data de notificació de resolució definitiva de concessió.  
  
Segon. Import global màxim i finançament  
L'import destinat a les subvencions és de 120.000,00 euros, que es finançaran amb càrrec a la partida pressupostària 66.05.87.680.38 capítol IV, línia de subvenció S7298000, de la Llei 22/2017, de 29 de desembre, de pressupostos de la Generalitat per a l'exercici 2018.  
L'import global dels projectes destinats a associacions amb activitat a la Comunitat Valenciana, que incloguen en els seus estatuts finalitats i/o activitats de defensa mediambiental i que contemplen el correcte aprofitament dels recursos hídrics, que minimitzen la contaminació d'aqüífers en els usos de l'aigua per als mediambientals, serà de 120.000,00 euros.  
L'import màxim de la subvenció a cada projecte serà de 10.000,00 euros.  
  
Tercer. Presentació de sol·licituds  
1. Les sol·licituds es presentaran través del model normalitzat que es publicarà en la guia PROP de la Generalitat http://www.gva.es/portal/page/portal/inicio/procedimientos'id\_Proc=18700  
2. Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en la següent URL http://www.gva.es/portal/page/portal/inicio/procedimientos'id\_Proc=18531.  
De conformitat amb allò que disposa l??article 68.4 de la Llei 39/2015, d'1 d'octubre, en el cas que la sol·licitud es fera presencialment, es requerirà a l'interessat perquè la present de forma electrònica. A aquests efectes, es considerarà com a data de presentació de la sol·licitud aquella en què haja sigut realitzada la presentació telemàtica.  
  
Les esmenes o les aportacions documentals posteriors a la presentació de la sol·licitud hauran de realitzar-se a través de la URL següent: http://www.gva.es/portal/page/portal/inicio/procedimientos'id\_Proc=18078.  
3. D'acord amb el que disposa l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del representant legal i d'estar al corrent amb el compliment dels seus obligacions tributàries i davant de la Seguretat Social. En el cas que el sol·licitant s'opose que l'òrgan gestor obtinga directament aquesta informació, haurà d'indicar-ho expressament en el formulari, quedant obligat a aportar els documents acreditatius corresponents.  
  
4. Si algun dels subjectes a què fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà a l'interessat perquè l'esmene a través de la seua presentació electrònica. A aquests efectes, es considerarà com a data de presentació de la sol·licitud aquella en què haja sigut realitzada l'esmena.  
  
5. No seran admeses a tràmit les sol·licituds que es presenten fora del termini establit en la convocatòria, resolent-se la inadmissió de les mateixes, que haurà de ser notificada als interessats en els termes que preveu els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Quart. Termini de presentació de sol·licituds  
El termini de presentació de les sol·licituds serà de quinze dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana.  
  
Cinqué. Documentació  
El formulari de sol·licitud o annex I haurà d'anar acompanyat de la documentació següent:  
1. Certificació d'acord de l'òrgan competent de l'associació amb activitat a la Comunitat Valenciana, que incloga en els seus estatuts finalitats i/o activitats de defensa mediambiental, acordant sol·licitar subvenció, facultant el responsable i assumint les obligacions i requisits de les bases 13 i 14 de les bases reguladores així com comprometre's amb la responsabilitat derivada de les actuacions.  
2. Projecte a realitzar que continga tots els punts detallats en la base 6 de les bases reguladores que desenvolupen aquesta convocatòria.  
3. Programa o calendari de terminis de l'activitat, elaborat pel responsable, comptant amb l'execució i desplaçaments necessaris.  
4. Model de domiciliació bancària segons model oficial de la Generalitat.  
5. Relació certificada dels participants en el projecte.  
6. Material complementari.  
  
Sisé. Valoració de sol·licituds i criteris d'atorgament i quantia màxima de la subvenció  
La valoració de sol·licituds, criteris d'atorgament i l'import màxim per projecte a subvencionar es troben previstos en la base 2 de les bases reguladores objecte d'aquesta convocatòria  
  
Seté. Procediment de concessió  
El procediment de concessió de les ajudes convocades per mitjà de la present ordre serà en règim de concurrència competitiva, establit en l'article 22, capítol I, títol I de la Llei 38/2003, de 17 de novembre, general de subvencions.  
  
Huité. Resolució  
L'òrgan competent de resoldre les sol·licituds és la consellera d'Agricultura, Medi Ambient, Canvi Climàtic i Desenvolupament Rural, a proposta de la comissió d'avaluació.  
El termini màxim de resolució i notificació del procediment serà de sis mesos a comptar de la data de presentació de la sol·licitud. Transcorregut el dit termini sense haver-se notificat resolució expressa, els interessats podran entendre desestimades les seues sol·licituds per silenci administratiu en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Notificació de la resolució i publicitat de les subvencions concedides  
A més del que estableix l'article 10 de les bases reguladores respecte dels procediments de notificació i publicitat, els beneficiats rebran notificació de la resolució de concessió.  
De conformitat amb l'article 43 de la Llei 39/2015, es remetrà un avís a l'adreça de correu electrònic indicada en la sol·licitud on s'informarà de la posada a disposició d'una notificació en l'esmentada seu electrònica i de la forma d'accés al seu contingut.  
Al rebut de la notificació de resolució de la concessió, es comprovarà que el beneficiari està al corrent en les obligacions fiscals (Agència Tributària i Generalitat) i enfront de la Seguretat Social, excepte no autorització expressa per part de l'interessat que l'Administració comprove aquests extrems, i en aquest cas el beneficiari haurà d'aportar documentació acreditativa d'això.  
  
Desé. Termini de justificació de la subvenció  
L'activitat objecte de subvenció, serà executada i remesa la totalitat de la documentació justificativa de la seua realització a la Conselleria d'Agricultura, Medi Ambient, Canvi Climàtic i Desenvolupament Rural una vegada transcorregut el temps assenyalat en el calendari de terminis, a partir de la recepció de la notificació de la resolució de la concessió. Serà obligatòria l'acreditació d'estar al corrent en les obligacions fiscals (Agència Tributària i Generalitat) i enfront de la Seguretat Social. Per a la presentació del material justificatiu s'omplirà l'annex II i s'aportaran originals de les factures.  
  
Onzé. No subjecció a l'article 107 del TCE  
Les ajudes convocades per mitjà de la present convocatòria no precisen notificació a la Comissió Europea per no reunir els requisits de l'article 107.1 del Tractat Constitutiu de la Comunitat Europea, segons l'article 3 del Decret 128/2017, de 29 de setembre, del Consell, al ser exclusius beneficiaris de les mateixes, entitats que no exerceixen activitats econòmiques en què puguen oferir béns o serveis en el mercat. Per això, no hi ha la possibilitat de falsejament de la competència.  
  
  
Dotzé. Pla de control  
Es realitzarà la comprovació material de l'efectiva realització de l'activitat subvencionada, per mitjà d'un control administratiu, sobre una mostra aleatòria corresponent al 20 % dels projectes concedits.  
  
Contra aquesta resolució de convocatòria que esgota la via administrativa, podrà interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 8 i 46 de la Llei 29/1998, de 13 de juliol reguladora de la jurisdicció contenciosa administrativa, tot això sense perjudici que els interessats puguen presentar qualsevol altre recurs que estimen pertinent.  
  
  
València, 29 de març de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.